Sur l’air des  « Lacs du Connemara » (M. Sardou)
Paroles en rouchi de Joëlle Jonas

Merde alors… Oh brin !
Ch’est comme cha qu’in dit,
Ichi, dins l’Nord, ch’est pou nous, les gins,
No fachon d’dire, au pays des chtis.
Et des noirs nuaches, qu’in a in partache
Avec l’solel, quind i veut s’moutrer,
Ch’est cha, no ciel, au pays des chtis.

Pis quind vient l’printemps, in va à la mer, su l’côte d’Opale.
Ch’est à Merlimont, o bin à Berck, qu’in prind l’vint d’ichi.
Autour d’eune bonne bière, d’un gratin d’chicons, in arfait l’monte.
In s’dispute souvint et in s’invoe des tiots noms d’osiaux.
Cha va d’ « fouteux d’brin », à « coucoule bénite » o d’ »gros pourchau »,
Sins parler, bin sûr, ed’  « ’tiête ed’seut » o bin « mouque à brin ».
J’oblios aussi tous ches « grinde indoulle », et les « vielles prone », et pis « buvatier ».
Tous ches biaux noms qu’in a quer ichi.

Ichi, au pays des chtis,
In sait/qu’ch’est foque pou rigoler.
Ichi, au pays des chtis,
No vie, alle est durte, souvint sins pitié,
Mais i-a rin qu’i vaut l’amitié.

Merde alors… Oh brin !
Ch’est comme cha qu’in dit,
Ichi, dins l’Nord, ch’est pou nous, les gins,
No fachon d’dire, au pays des chtis.
Et des noirs nuaches, qu’in a in partache
Avec l’solel, quind i veut s’moutrer,
Ch’est cha, no ciel, au pays des chtis.

In y vit incore au timps des terrils et des coulons,
Des grinds camps d’betterafes et des beffrois,
Et pis d’Jules Mousseron.
In y crot incore à Marie-Grauette,
Pis aux gayants, Binbin, Cafougnette,
Au djape, aux fées, et « millards de djus »,
In y vot incore des carnavaleux s’prinde pa les bras,
Dinser dins les rues et faire el’fiête, juqu’à perde el’tiête.
In y crot incore qu’un jour, i viendra, dusse que su l’Tierre,
In vivra comme cha, à s’donner l’main, dins l’rire et la joie.

Ichi, au pays des chtis,
In sait/ c’que cha veut dire, s’aider.
Ichi, au pays des chtis,
In n’oblie jamais
La valeur de l’vie
Ni l’sens ed’l’ouvrache, su no Tierre.




